Eagle Eye 2:30 P.M. – บล.เออีซี
Eagle Eye 2:30 P.M. - บล.เออีซี
5 มี.ค. 2561

สรุปภาพตลาดในช่วงเช้า:  ดัชนี SET ภาคเช้า โดยปรับตัวลดลงต่อเนื่องอีก 12.63 จุด โดยลงไปทำจุดต่ำสุดระหว่างวันที่ 1,797.05 จุด ก่อนจะปิดดัชนีครึ่งวันเช้าที่ 1,799.35 จุด ด้วยมูลค่าการซื้อขายราว 3.2 หมื่นล้านบาท กราฟ120 นาที  แม้ดัชนี SET จะแกว่งตัวลงต่อเนื่อง อย่างไรก็ดี การเคลื่อนไหวของดัชนียังคงอยู่บนกรอบแนวโน้มขาขึ้น (Uptrend Channel) เรายังคงมุมมองเดิมว่าแนวโน้มหลักยังเป็นขาขึ้น ฉะนั้นการย่อตัวบริเวณโซนแนวรับ 1,795-1,800 จุด เป็นจุดที่น่าซื้อกลับเพื่อหวังการรีบาวด์กลับสู่แนวโน้มขาขึ้นดังเดิม
ทั้งนี้หาก SET ปิดหลุดกรอบ Uptrend Channel ลงไป นั่นหมายถึงกรอบแนวโน้มขาขึ้นถูกทำลายลง ส่งผลต่อความผันผวนที่สูงขึ้น แนะนำให้ขายหุ้นถือเงินสด
มุมมองตลาดช่วงบ่าย: หลังจาก SET ปิดครึ่งวันเช้าแถวบริเวณแนวรับ 1,795-1,800 จุด และยังคงแกว่งตัวในกรอบ Uptrend Channel  จึงมองการย่อตัวในช่วงเช้าลงมาบริเวณแนวรับที่ประเมินไว้น่าจะเกิดการรีบาวน์สู้ กลับสู่แนวโน้มขาขึ้นในช่วงบ่าย
กลยุทธ์ในช่วงบ่าย:  ซื้อกลับบริเวณโซนแนวรับ 1,795-1,800 จุด เพื่อหวังการรีบาวด์ทดสอบแนวต้าน 1,830 จุด (Gap Zone) ทั้งนี้หากดัชนีปิดต่ำกว่า 1,790 จุด หรือกรอบล่างของ Uptrend Channel ขายหุ้นเพื่อป้องกันความผันผวนที่จะสูงขึ้น
 
Point of View
Shining Stock ภาคบ่าย เราเลือก GULF หลังจากช่วงเช้าบวกสวนทางตลาด ยืนแกว่งตัวบนแดนบวกได้ตลอดภาคเช้า กราฟ 120 นาที แม้ GULF จะเคลื่อนไหวอยู่ในกรอบ Sideway แต่การดีดตัวจากกรอบล่างเพิ่งเริ่มขึ้น ประกอบกับเกิดสัญญาณเชิงบวกทางเทคนิคเช่น RSI เชิดขึ้นกลับสู่ Positive Zone (RSI&gt;50) ขณะที่ Modified Stochastic ม้วนตัวกลับขึ้นมาอีกครั้ง ทำให้เราคาดหวังการรีบาวน์ของ GULF รอบนี้น่าจะขึ้นทดสอบแนวต้านแรกที่ 77.00บ. ได้เป็นอย่างน้อย และมีเป้าหมายถัดไปที่ 83.50บ. ทั้งนี้หากย่อตัวไม่หลุดกรอบล่างของ Sideway มองเป็นจังหวะซื้อกลับ ให้แนวรับระหว่างวันที่ 72.50 บ. และ Cut Loss หากหลุด 70.00 บ.